Welkom by nog 'n gesamentlike projek van GGSA en SAGenealogie Gespreksgroep (SAGen).
Die versameling van Kerkfoto's wat voorheen op FOTKI gehuisves was, is nou na die nuwe GGSA webblad oorgedra en sal voortaan as 'n gesamentlike versameling opgebou word.
Die doel van die webblad is nie net om 'n gedeelte van ons kulturele erfenis te bewaar nie, maar ook 'n deel van ons argitektoniese erfenis en die ontwikkeling daarvan. Hoe meer inligting daar oor elke kerk of plek van aanbidding beskikbaar is, hoe groter is die moontlikheid dat hierdie webblad tot 'n belangrike verwysingsbron uitgebrei kan word.
Om die taak van die navorser te vergemaklik is die foto's almal benoem en alfabeties gerangskik volgens provinsie, stad/voorstad/dorp, gemeente en geloofsverband/denominasie. Kerke is volledig soekbaar met behulp van die soek-enjin.
Verskaf asseblief die naam van u bron(ne) wanneer 'n foto of inligting van 'n kerk of plek van aanbidding van 'n ander bron soos 'n boek of webblad verkry word.